|  |  |
| --- | --- |
| **IZVJEŠĆE O SAVJETOVANJU S JAVNOŠĆU U POSTUPKU DONOŠENJA ODLUKE O IZMJENI**  **ODLUKE O DONOŠENJU SREDNJOROČNOG (TROGODIŠNJEG) PLANA DAVANJA KONCESIJA**  **ZA RAZDOBLJE 2022. – 2024. GODINE**  Nositelj izrade izvješća: Grad Pula - Pola, Upravni odjel za komunalni sustav i upravljanje imovinom  Pula, 12. prosinca 2022. godine | |
| **Naziv akta za koji je provedeno savjetovanje s javnošću** | **Nacrtu prijedloga Odluke o izmjeni Odluke o donošenju srednjoročnog (trogodišnjeg) plana davanja koncesija za razdoblje 2022. – 2024. godine** |
| **Naziv tijela nadležnog za izradu nacrta / provedbu savjetovanja** | Upravni odjel za komunalni sustav i upravljanje imovinom |
| **Razlozi za donošenje akta i ciljevi koji se njime žele postići uz sažetak ključnih pitanja** | Gradsko vijeće Grada Pule donijelo je 20. prosinca 2021. godine Odluku o donošenju srednjoročnog (trogodišnjeg) plana davanja koncesija za razdoblje 2022. - 2024. godine. Navedenom odlukom određeno je da Grad Pula - Pola neće davati koncesije u razdoblju 2022. - 2024. godine. Dana 21. 10. 2022. godine Gradu Puli se obratilo trgovačko društvo Aquarium d.o.o. Pula sa zahtjevom za dodjelu nove koncesije za korištenje (crpljenje) morske vode, budući da trenutna koncesija istječe krajem 2022. godine. Kako bi se mogao pokrenuti postupak za dodjelu nove predmetne koncesije potrebno je izmijeniti Srednjoročni (trogodišnji) plana davanja koncesija za razdoblje 2022. - 2024. godine. |
| **Objava dokumenata za savjetovanje**  **Razdoblje provedbe savjetovanja** | <https://www.pula.hr/hr/eusluge/ekonzultacije/ekonzultacije-u-tijeku/89/nacrt-prijedloga-odluke-o-izmjeni-odluke-o-donosenju-srednjorocnog-trogodisnjeg-plana-davanja-koncesija-za-razdoblje-2022-2024-godine/> |
| Internetsko savjetovanje s javnošću provedeno je u razdoblju od 11. studenoga 2022. godine do 11. prosinca 2022. godine. |
| **Pregled osnovnih pokazatelja uključenosti savjetovanja s javnošću** | U za to propisanom roku zaprimljeno je 1 mišljenje i 1 prijedlog podneseni od strane zainteresirane javnosti. Mišljenje je djelomično prihvaćeno, a prijedlog nije prihvaćen. |
| **Troškovi provedenog savjetovanja** | Provedba javnog savjetovanja nije zahtijevala dodatne financijske troškove. |

**Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje**

|  |  |  |  |
| --- | --- | --- | --- |
| **RB** | **Sudionik savjetovanja (ime i prezime pojedinca, naziv organizacije)** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| **1.** | **Milan**  **Nenezic** | **Zaprimljeno 15. 11. 2022.**  Članak 1. Procijenjena godišnja naknada za koncesiju: 280,00 kn.  Obrazloženje: 1. Akt koji donosite je nezakonit, naime cijene moraju biti napisane u kunama i eurima, jer od 01.01.2023 godine RH prelazi na Euro.  S osobitim poštovanjem | **Djelomično se prihvaća.**  Akt je zakonit jer je do 31. 12. 2022. godine, hrvatska kuna službena valuta u RH. Međutim, Zakon o uvođenju eura kao službene valute u Republici Hrvatskoj (NN br. 57/22) propisuje dvojno iskazivanje cijena i drugih novčanih vrijednosti. Stoga  se primjedba djelomično prihvaća te se iznos od 280,00 kn iskazuje  i kao 37,16 EUR po fiksnom tečaju konverzije  1 EUR = 7,53450 HRK). |
| **2.** | **Milan**  **Nenezic** | **Zaprimljeno 15. 11. 2022.**  Članak 1. Procijenjena godišnja naknada za koncesiju: 280,00 kn.  2. Godišnju naknadu povećati sa 280,00 kn na 16.999,00 kn/ 2.256,16 € , te tako dobivene novce iskoristiti za podizanje standrada u dječnim vrtićima kojim je osnivač Grad Pula.  S osobitim poštovanjem | **Ne prihvaća se.**  Navedeni iznos obuhvaća početni stalni dio koncesijske naknade koji je obračunat po površini korištenja pomorskog dobra (2,00 kn/m2). Stalni dio koncesijske naknade određen je člankom 16. Uredbe o postupku davanja koncesije na pomorskom dobru („Narodne novine“ broj 23/04, 101/04, 39/06, 63/08, 125/10, 102/11, 83/12 i 10/17) te se ne može proizvoljno mijenjati. Sukladno odredbama Zakona o pomorskom dobru i morskim lukama, sredstva uprihođena od koncesija su namjenska i mogu se utrošiti samo kroz godišnji  plan upravljanja pomorskim dobrom. |